Kombinacia liekov
Dobry den, rano uzivam metoprolor, po hodine anopirin, enelbin, tebokan. Teraz som k tomu dala Omegu 3 Select mini 4 ks bez odstupov. Vecer uzivam caltrade a enelbin a pridala som k tomu armolopid plus. Je to vhodna kombinacia? Dakujem za vysvetlenie.
Dobrý deň,
ďakujeme za Vašu otázku.
Medzi liekmi Enelbin a Metoprolol bola pozorovaná klinicky závažná interakcia, ktorá môže mať negatívny vplyv na činnosť srdca. Uvedená kombinácia je však na zvážení prínosu liečby a možných rizík z nej vyplývajúcich. Preto ak jeden ošetrujúci lekár nemá vedomosť o súbežnom užívaní uvedených liekov, je potrebné ho bezodkladne informovať.
Medzi liekmi Anopyrin a Metoprolol môže prebiehať klnicky stredne závažná interakcia v dôsledku ktorej sa môže oslabiť antihypertenzívny účinok Metoprolou. Z toho dôvodu sa odporúča (ak užívate Metoprolol kvôli vysokému krvnému tlaku) počas liečby monitorovanie hodnôt krvného tlaku.
Medzi ostatnými liekmi a výživovými doplnkami doposiaľ nebolo pozorované vzájomné ovplyvnenie účinku. Ich súčasné užívanie sa zdá byť bezpečné. Vzhľadom však na to, že doplnky výživy nepodliehajú klinickým skúškam, prípadné interakcie nemuseli byť zachytené.
Lieky je potrebné užívať podľa toho, ako stanovil lekár. Užívanie výživových doplnkov ste zvolili vhodne a napriek nevykonaným klinickým štúdiám sa kombinácia s Vami užívanými liekmi bežne používa a ich užívanie sa považuje za prospešné.
Prajem pekný zvyšok dňa.
S pozdravom
PharmDr. Veronika Kiabová